પરંતુ વૉટ્સએપ કંપની આ જાણે છે. તેને ખબર છે કે તેની ઍપનો દુરુપયોગ થઈ રહ્યો છે. આથી જ તે આવા સંદેશમાંથી છૂટકારો તેના વપરાશકારોને મળે તે માટે રસ્તો શોધી રહી છે. આવા જ એક રસ્તામાં વૉટ્સએપ એવા ફીચર પર કામ કરી રહી છે જેની અંદર કોઈ સંદેશો જો ખરેખર ફૉરવર્ડ કરાયો હશે તો જ તેની નીચે ફૉરવર્ડેડ લખેલું વંચાશે. જો નહીં હોય તો નહીં વંચાય. આના લીધે એ ખબર પડી જશે કે રમેશભાઈએ તમને કોઈ સંદેશો મોકલ્યો અને તેની નીચે ફૉરવર્ડેડ લખેલું હોય તો તે ખરેખર ફૉરવર્ડેડ છે કે પછી રમેશભાઈએ પોતે જ બનાવેલો મેસેજ છે.